412 kílóa bláuggatúnfiskur veiddur stöng við Nýja-Sjálandi . Sportveiðikona frá Nýja-Sjálandi , Donna Pascoe , kann að hafa sett nýtt heimsmet þegar hún fékk 412 kílóa bláuggatúnfisk á stöng rétt hjá Three Kings Islands við Nýja-Sjáland í febrúar síðastliðnum . Risafiskurinn fékkst á 60 punda línu og glíman við hann tók meira en fjórar klukkustundir . Beðið er eftir staðfestingu frá þess tilbærum aðilum hvort um heimsmet sé að ræða , að því er fram kemur á vefnum FISHupdate.com . Þar segir að verð fyrir þessa stærð af fiski geti komist upp í allt að tvær milljónir sterlingspunda eða jafnvirði 380 milljóna íslenskra króna . Pascoe geti hins vegar ekki selt fiskinn á þann hátt því hann hafi ekki verið veiddur á skipi í atvinnuveiðum . Hún ætlar því í staðinn að láta stoppa fiskinn upp . Hér sést þegar verið er að innbyrða risafiskinn .